Laura Alajääski

Laura Alajääski (s. 1980 Rauma) on suomalainen näyttelijä, laulaja ja muusikko. Hän on valmistunut teatteritaiteen maisteriksi Teatterikorkeakoulusta vuonna 2012 ja kasvatustieteen kandidaatiksi Turun yliopistosta vuonna 2007. Vuosina 2005–2009 hän opiskeli Lahden ammattikorkeakoulun musiikkiteatterilinjalla. Alajääski on työskennellyt kiinnitettynä näyttelijänä Helsingin kaupunginteatterissa syksystä 2015. Näytäntövuonna 2017–2018 hän oli nimiroolissa Lasse Mårtensonin säveltämässä suurmusikaalissa Myrskyluodon Maija. Vuosina 2012–2015 hän oli kiinnitettynä Tampereen Työväen Teatterissa. Hän on työskennellyt myös Tampereen Teatterissa, Rauman kaupunginteatterissa ja Turun kaupunginteatterissa sekä Samppalinnan, Hämeenlinnan ja Rauman kesäteattereissa. Alajääski on näytellyt naispääroolit myös musikaaleissa Shrek (Helsingin kaupunginteatteri, ohjaus Kari Arffman), Evita (Tampereen työväenteatteri, ohjaus Tiina Puumalainen), Prinsessa (Tampereen työväenteatteri, ohj. Arto Halonen), My Fair Lady (Rauman kaupunginteatteri, ohjaus Kari Arffman), West Side Story (Tasalan Talviteatteri, harrast., ohj. Kyllikki Staff) ja Sugar-Piukat paikat (Tasalan Talviteatteri, harrast., ohj. Kyllikki Staff). Alajääsken viimeaikaisimpia rooleja ovat mm.: * Herra Puntila ja hänen renkinsä Matti: Laina, Helsingin kaupunginteatteri, 2018 * Kinky Boots: Pat, Helsingin kaupunginteatteri, 2018–2019 * Myrskyluodon Maija: Maija, Helsingin kaupunginteatteri, 2017–2018 * Rakastetaan tietämättä mitään: Hannah, Helsingin kaupunginteatteri, 2017 * Shrek: Prinsessa Fiona, Helsingin kaupunginteatteri, 2016 * Vampyyrien tanssi / Dance of the Vampires: Magda, Helsingin kaupunginteatteri, 2016 * Evita: Eva Perón, Tampereen työväenteatteri, 2014 * Pekka Töpöhäntä: Maija Maitoparta, Tampereen työväenteatteri, 2014 * Prinsessa: Anna Lappalainen, Elsa, Tampereen työväenteatteri, 2013–2014 * Kerjäläinen ja Jänis: Jänis, Jegor, Tampereen työväenteatteri, 2014 * The Addams Family: Wednesday, Tampereen työväenteatteri, 2013–2014 * Lento: Tiia Mäki, Tampereen työväenteatteri, 2012–2013 * Liz: Angel, Tampereen työväenteatteri, 2012–2013 * My Fair Lady: Eliza Doolittle, Rauman kaupunginteatteri, 2011–2012 * Kesäyön hymyilyä / A Little Night Music: Petra, Turun kaupunginteatteri, 2011 * West Side Story: Anita, Samppalinnan kesäteatteri, 2010 * Pesulan likat / The Steamie: Magrit, Tampereen Teatteri, 2010–2011 Muusikkona Alajääsken instrumentteja ovat laulu, saksofonit, huilut sekä tina- ym. pillit. Hän on toiminut 14-vuotiaasta lähtien useissa eri musiikin lajeja (tanssimusiikki, avantgarde experimental jazz/rock, jazz standardit, big band -musiikki, pop, rock, soul, funk, blues, puhallinmusiikki, jne.) esittäneissä kokoonpanoissa. Hän on tehnyt myös lukuisia solistisia esiintymisiä erilaisissa tilaisuuksissa (klassisen ja kevyen musiikin konsertit, kirkkokonsertit, häät, ristiäiset, iltamat, syntymäpäivät, vuosipäivät, muistotilaisuudet, jne). Alajääski oli mukana vuoden 2013 The Voice of Finland -kilpailussa sekä solistina TV2:n Tartu Mikkiin -ohjelmassa marraskuussa 2013. == Lähteet == *Laura Alajääsken verkkosivut Luokka:Suomalaiset laulajat Luokka:Suomalaiset teatterinäyttelijät Luokka:Vuonna 1980 syntyneet Luokka:Elävät henkilöt